# Asier Garitano Aguirrezabal

Asier Garitano Aguirrezabal, conegut esportivament com a Asier Garitano (Bergara, Guipúscoa, 6 de desembre de 1969), és un entrenador i exjugador de futbol professional basc. Com a jugador havia jugat de davanter.

## Trajectòria

Format en el futbol base de l'Athletic Club, com a jugador va desenvolupar la major part de la seva carrera en equips de la Segona Divisió i, sobretot, de Segona B.
Després de la seva retirada com a futbolista, es va enrolar en l'Alacant CF, on va esdevenir un tècnic de la casa. Va ser el segon entrenador de l'Alacant des de la temporada 2003-04 fins a la temporada 2008-09, coincidint amb José Bordalás com a primer entrenador entre 2004 i 2006. A l'octubre de 2008 va passar a ser l'entrenador de l'Alacant a Segona Divisió després de la destitució de José Carlos Granero. Amb prou feines el van deixar treballar, i sense arribar al mes en el càrrec, va ser relegat per Nino Lema, el qual tampoc va complir el mes en la banqueta alacantina. Després d'això, Garitano va passar a un altre lloc en l'organigrama tècnic de l'Alacant CF.
El 6 d'abril de 2010, després de la destitució de Tintín Márquez assumeix el càrrec de primer entrenador del CE Castelló. Però en acabar la temporada el club decideix prescindir-ne.
La temporada 2011-2012 entrenaria l'Oriola Club de Futbol.
El 14 de juny de 2012 assumeix el càrrec de primer entrenador del Club Esportiu Alcoià.
El 28 de juny de 2013 assumeix el càrrec de primer entrenador del Club Deportivo Leganés. Va aconseguir ascendir el Leganés aquella mateixa temporada.
Després de consumar folgadament la salvació matemàtica en la jornada 38 en la temporada de la tornada a segona, va renovar automàticament amb el club pepinero, i va estendre el seu contracte per altres dues temporades.
El maig de 2016, després de la victòria a San Mamés davant el Bilbao Athletic per 1:2, Asier Garitano va esdevenir el segon entrenador de la història recent del club amb més partits dirigits. El 4 de juny de 2016, aconsegueix ascendir l'equip pepinero a la primera divisió espanyola per primera vegada en la seva història, després de derrotar 0:1 al Mirandès. Va guanyar el Trofeu Miguel Muñoz de Segona Divisió. El 13 de juny del mateix any va renovar el seu contracte fins al 2018.
El 24 de maig de 2018, Garitano fou nomenat entrenador de la Reial Societat. El 26 de desembre del mateix any, fou cessat després d'una sèrie de mals resultats.
Garitano va esdevenir entrenador del Deportivo Alavés el 21 de maig de 2019, en substitució d'Abelardo, qui havia dimitit un dia abans. Fou cessat el 5 de juliol de l'any següent, després d'una ratxa de cinc derrotes consecutives.

## Vida personal

Garitano no està relacionat amb el també entrenador de futbol Gaizka Garitano, qui també havia jugat amb el Bilbao Athletic i l'Eibar.

## Referències

* ↑ El Castellón destituye a 'Tintín' Márquez, a marca.com.
* ↑ Garitano, entrenador del Alcoyano, en cdalcoyano.com.
* ↑ Asier Garitano es el elegido para volver a Segunda, a marca.com.
* ↑ «Asier Garitano, nuevo entrenador del C.D. Leganés» (en castellà). Club Deportivo Leganés, 28-06-2013. Arxivat de l'original el 2015-02-21. [Consulta: 26 maig 2015].
* ↑ «El Leganés sube y acaba con el sueño del 'Hospi'» (en castellà). Mundo Deportivo, 23-06-2014. [Consulta: 26 maig 2015].
* ↑ Club Deportivo Leganés. «El Leganés logró la permanencia matemática» (en castellà). Club Deportivo Leganés, 16-05-2015.
* ↑ Javier Martín. «Garitano: "He renovado, pero si no estamos convencidos, me iré"» (en castellà). As, 28-05-2015.
* ↑ «El Leganés renueva a Asier Garitano por dos temporadas más» (en castellà). CD Leganés, 03-06-2015.
* ↑ El 'Lega' remonta y fortalece su liderato en San Mamés, a marca.com
* ↑ Club Deportivo Leganés. «Asier Garitano ya es el segundo entrenador con más partidos en la historia reciente del Leganés» (en castellà). Club Deportivo Leganés, 04-05-2016. Arxivat de l'original el 2016-06-30. [Consulta: 27 agost 2016].
* ↑ Un míster para la historia, en marca.com
* ↑ El Leganés cumplió en Anduva: ascenso histórico a Primera, en as.com
* ↑ «El Club renueva a Asier Garitano hasta 2018» (en castellà). Club Deportivo Leganés, 13-06-2016. Arxivat de l'original el 2016-08-08. [Consulta: 13 juny 2016].
* ↑ «Real hire Asier Garitano». Reial Societat, 24-05-2018. [Consulta: 24 maig 2018].
* ↑ «Real Sociedad fires coach Garitano and appoints Alguacil». Associated Press, 26-12-2018. [Consulta: 27 desembre 2018].
* ↑ «https://www.farodevigo.es/deportes/2018/12/27/real-sociedad-destituye-garitano/2023175.html». El Faro de Vigo, 27-12-2018 [Consulta: 27 desembre 2018].
* ↑ «Asier Garitano será el nuevo entrenador del Deportivo Alavés» (en castellà). Deportivo Alavés, 21-05-2019. [Consulta: 21 maig 2019].
* ↑ «Alaves sack coach Garitano after five straight losses». Reuters, 05-07-2020. Arxivat de l'original el 7 de juliol 2020. [Consulta: 7 juliol 2020].
* ↑ «El gran duelo de los Garitano» (en castellà). Sport, 22-09-2016 [Consulta: 19 desembre 2017].

## Enllaços externs

* Fitxa com a jugador a BDFutbol.
* Fitxa com a entrenador a BDFutbol.